In die huis van my Vader is daar baie woonplek. As dit nie so was nie, sou Ek nie vir julle gesê het Ek gaan om vir julle plek gereed te maak nie. En as Ek gegaan het en vir julle plek gereed gemaak het, kom Ek terug en sal julle na My toe neem, sodat julle ook kan wees waar Ek is. (Johannes 14:2-3)
Jesus se dissipels was baie ontsteld toe Hy hulle vertel dat Hy na sy Vader toe teruggaan. Maar Hy troos hulle deur hulle te belowe dat daar baie woonplek in die huis van sy Vader is. Eintlik laat Hy hulle nie alleen nie, want Hy stuur die Heilige Gees in sy plek om altyd by hulle te wees. Hy belowe dat Hy gaan om vir hulle plek in die Vaderhuis gereed te maak. Sodra Hy dit gedoen het, kom Hy weer om hulle na Hom toe te neem.